PATVIRTINTA

 Druskininkų savivaldybės

 Leipalingio progimnazijos

 direktoriaus 2017 m. birželio 15 d. įsakymu Nr. V1-TV-64

**DRUSKININKŲ SAVIVALDYBĖS LEIPALINGIO PROGIMNAZIJOS**

**SOCIALINĖS – PILIETINĖS VEIKLOS ORGANIZAVIMO TVARKA**

# I. BENDROSIOS NUOSTATOS

1. Druskininkų savivaldybės Leipalingio progimnazijos socialinės – pilietinės veiklos tvarka (toliau – Tvarka) nustato 5-8 klasių mokinių socialinės – pilietinės veiklos progimnazijoje tikslą, uždavinius, organizavimą, progimnazijos siūlomas socialinės veiklos kryptis.
2. Tvarkos aprašas parengtas vadovaujantis 2015-2016 ir 2016-2017 mokslo metų pagrindinio ugdymo programų bendraisiais ugdymo planais, patvirtintais Lietuvos Respublikos švietimo ir mokslo ministro 2015 m. gegužės 6 d. įsakymu Nr. V-457 „Dėl 2015-2016 ir 2016-2017 mokslo metų pagrindinio ir vidurinio ugdymo programų bendrųjų ugdymo planų patvirtinimo“ bei Lietuvos Respublikos švietimo ir mokslo ministro 2015 m. birželio 16 d. įsakymu Nr. V-614 „Dėl 2015-2016 ir 2016-2017 m. m. pagrindinio ir vidurinio ugdymo programų bendrųjų ugdymo planų patvirtinimo“ pakeitimo patvirtinimo“.
3. Socialinė – pilietinė veikla pagrindinio ugdymo programoje yra privaloma. Ji organizuojama atsižvelgiant į mokinių amžiaus tarpsnių ypatumus.

# II. SOCIALINĖS – PILIETINĖS VEIKLOS TIKSLAS IR UŽDAVINIAI

1. Socialinės – pilietinės veiklos tikslas – skatinti mokinių socialinį solidarumą ir pilietinį tautinį aktyvumą per visuomenei naudingą veiklą.
2. Uždaviniai:
	1. ugdyti ir puoselėti mokinių tautinį ir pilietinį sąmoningumą, skatinti tautinę saviraišką;
	2. didinti mokinių visuomeninį ir politinį aktyvumą;
	3. gerinti mokytojų kompetenciją pilietinio ir tautinio ugdymo srityje.

# III. SOCIALINĖS – PILIETINĖS VEIKLOS ORGANIZAVIMAS

1. Socialinė – pilietinė veikla siejama su progimnazijos bendruomenės tradicijomis, vykdomais projektais, pilietiškumo renginiais, akcijomis bei kitomis kultūrinėmis bei socialinėmis programomis.
2. Per mokslo metus socialinei – pilietinei veiklai skiriama ne mažiau kaip 5 pamokos (valandos). Tai mokinio pasirinkta ar mokyklos rekomenduojama veikla.
3. Mokinys gali pasirinkti ir savarankiškai atlikti socialinę – pilietinę veiklą.
4. Veiklos kryptys – pilietinė, socialinė, ekologinė, projektinė, darbinė ir kita veikla.
5. Veiklą koordinuoja direktoriaus pavaduotojas ugdymui.
6. Veiklą organizuoja klasės auklėtojas, dalykų mokytojai, socialinis pedagogas, psichologo asistentas, mokytojo konsultantas.
7. Socialinė – pilietinė veikla fiksuojama elektroniniame dienyne, ties mokinio vardu ir pavarde įrašoma socialinės – pilietinės veiklos trukmė valandomis.

12.1. mokinių vykdytą socialinę – pilietinę veiklą dienyne fiksuoja klasės auklėtojas.

1. Mokinius, nesurinkusius reikiamo valandų skaičiaus, likus 2 savaitėms iki mokslo metų pabaigos,, direktoriaus pavaduotojas ugdymui nukreipia tuo metu mokyklai svarbiai socialiniai veiklai (klasės auklėtojas iki to laiko turi informuoti apie tokius mokinius direktoriaus pavaduotoją ugdymui).

**IV. MOKYKLOS SIŪLOMOS SOCIALINĖS – PILIETINĖS VEIKLOS KRYPTYS**

|  |  |  |  |  |  |
| --- | --- | --- | --- | --- | --- |
| **Darbinė** **veikla**  | **Ekologinė veikla**  | **Projektinė** **veikla**  | **Socialinė** **veikla**  | **Pilietinė** **veikla**  | **Kita veikla**  |
| Kabinetų, kitų mokyklos patalpų tvarkymas. Švaros dienos. Dekoracijų ruošimas, patalpų puošimas.  | Mokyklos teritorijos priežiūra. Kapinių, miestelio parko tvarkymas. Gėlių ir želdinių priežiūra.  | Dalyvavimas prevenciniuose, socialiniuose, karjeros planavimo projektuose. Dalyvavimas savivaldos darbe. Renginių organizavimas. Parodų rengimas.  | Pagalba draugui, turinčiam mokymosi, psichologinių ar kitokių problemų. Dalyvavimas gerumo akcijose.  | Dalyvavimas organizuojant įvairių valstybei svarbių datų paminėjimus. Pilietiškumo renginių organizavimas, dalyvavimas juose.        | Darbas mokyklos bibliotekoje, vadovėlių tvarkymas. Įvairūs maketavimo, teksto rinkimo darbai. Mokyklos atstovavimas visuomeninėje veikloje (dalyvavimas olimpiadose, miesto kultūriniuose, sporto renginiuose). Dalyvavimas koncertinėse programose.   |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_